واحب اكولة ع شي انته من كل عقلك اكدر انساك
مع كل حبي واحترامي الى كافه اعضاء المنتدى الاعزاء
كل عقلك
كل عقلك فرح تلكه بحلك بي ناي
من تلمح عيوني رح تلكه الرد
اشترجه من المكابر غير طاري الموت
ومابيها المشانق غير حل وشد
صدكت ألحجي وأملت ببك أحلام
لكن مالكيتك لمن صارت جد
آنه رتك تجيني بوكت بي شمات
جنت اسمع حجيهم من امر يشتد
إلى إن أيسو منك ذروني ارتاح
لكو غيرك وغيري والحديث انسد
تجي هسه شبعد قصرت لو ماجاي
وين ألكه الشماتة حته أكلهم رد
إلك يد بحياتي اعترف ما ناسيك
بس انته مماتي هم إلك بي يد
انه رتك تجي ألساف الوكع تبنيه
هسه ألساف خله بس أساسه أنهد
حجر عثرة الجرح حطيته كبل الروح
ومأمن بجيتك راح بي تصطد
ولو حد بالبداية إلك ماخليت
بس حاولت تالي ردت احطلك حد
أتريد أشفاف تفرح آنه شرد انطيك
أريد افرح ولكن مستحي من الخد
غرك خدي دمع وشلت بيه مفاد
أتصور فوك جفني رد أحط سد
جنت اسكت كبل لو هدتني أتروح
أخاف أتروح مني عن زعلتي ارتد
هسه أنت رحت وانه أخاف منين
آنه أتناسيت كلشي واعتبرتك ند
شغير بيك كلبك مستحيل أتصير
هو اللون الأسود يبقه لون اسود
كل ما جايني جاي اقتنع وأنساك
وبكل أمنياتي جاي احس ازهد
اله أسباب الزعل مو عن فراغ يصير
ماصار الجزر لو ما يصير المد
نفسهن ما جبت فدشي جديد وياك
يا جرح الاشوفه عندي منه شكـــد
وعى بيك الورد شافك شتلت إسهام
نايم سوه روحه حتى ما يشهد
واسأل جفن عيني حته أدينك بي
على لا يحجنته بيها جنت أرمد
أشيل اضماد جرحي تريد لا مو هيج
أنت أسألني الأول آنه جرح انشد
يستشري الحزن واستأصله كل يوم
إلى إن اخبروني إن حزنك قد
وصل حاله منك صعب بنشال
جروحك بيه امجلبه جذره بيها امتد
كظه وكته مثل ما خلص وكتي بيوم
وين أتريد أحطك باب كلبي انسد
رذاذ على الورد صح نده لو طاح
يتغير أوصافه مو نده ينعد
بس أيجوز إذا حر الشمس يجوي
يتبخر يجوز وللورد يصعد
على ما أشوف دمي ينكطع لو لا
من حرة أصوابي تنطفي وتبرد
زين انته بقى صوتي وراي وياك
آنه من رحت عني ما بقالي احد
مو جرة مكص بس ما كسر جفين
جا بصمات ضلت لو فعلت يد
فرق يوسف بريء اتضح من تهموه
تقنعني قميصك من دبر ينقد
يوسف من لبس جان القميص اكدار
بس انته قميصك بي صغر ماقد
أريد اقضي بجريمة مابيها شهود
بس كلمة أنساني والزعل والصد
عندي المشكلة بين الجرح والسيف
سيفك جرحي كلي ياهو منهم هد
ولو هذا انه كل ما أوصل أنطي إحكام
أكول الجلسة هسه تترفع للغد
[color=violet][/co
تحياتي لكم صائد الفراشات
اعمل بصمت ودع عملك يتكلم